**ΘΕΜΑ: Χρηματικό όριο υπαγωγής στον έλεγχο για Αμοιβή βασικού μελετητή**

**Ερώτηση**

Παρακαλώ ενημερώστε μας στην περίπτωση αμοιβής 3 βασικών μελετητών (αφορά έργο Οδοποιϊας συνολικού Π/Υ Μελέτης 3**.200.000€)** με τη ***διαδικασία της διαπραγμάτευσης χωρίς δημοσίευση*** αν απαιτείται προσυμβατικός έλεγχος

Οι 3 μελετητές είναι αυτοί στους οποίους είχαν ανατεθεί οι αντίστοιχες μελέτες και ο π/υ των 3 συμβάσεων θα ανέλθει σε περίπου **30.000€.**

Σας ευχαριστώ θερμά.

**Απάντηση:**

Σύμφωνα με το άρθρο 324 παρ.2 του Ν.4700/2020, στις συμβάσεις έργων, προμηθειών και υπηρεσιών, καθώς και στις συμβάσεις αγοράς ακινήτων, που συνάπτονται από το Δημόσιο, τους οργανισμούς τοπικής αυτοδιοίκησης και τα νομικά τους πρόσωπα, καθώς και τα λοιπά νομικά πρόσωπα δημοσίου δικαίου, η προϋπολογιζόμενη δαπάνη των οποίων υπερβαίνει το ποσό των τριακοσίων χιλιάδων**(300.000,00)**ευρώ, μη συμπεριλαμβανομένου του**φόρου προστιθέμενης αξίας**, και μέχρι το όριο της παρ.1, διενεργείται υποχρεωτικά έλεγχος νομιμότητας πριν από τη σύναψή τους από τον **Επίτροπο** του Ελεγκτικού Συνεδρίου που είναι αρμόδιος για τον κατασταλτικό έλεγχο των λογαριασμών των υπηρεσιών ή φορέων αυτών.

Σύμφωνα με το [άρθρο 324 παρ.1 του Ν.4700/2020](https://4412.gr/blog/laws/%CE%AC%CF%81%CE%B8%CF%81%CE%BF-324-%CF%85%CF%80%CE%B1%CE%B3%CF%89%CE%B3%CE%AE-%CF%83%CF%84%CE%BF%CE%BD-%CF%80%CF%81%CE%BF%CF%83%CF%85%CE%BC%CE%B2%CE%B1%CF%84%CE%B9%CE%BA%CF%8C-%CE%AD%CE%BB%CE%B5-2/), όπως τροποποιήθηκε από 04.02.2023 με το [άρθρο 51 του ν.5016/23](https://4412.gr/blog/laws/%CE%AC%CF%81%CE%B8%CF%81%CE%BF-51-%CE%BC%CE%B5%CF%84%CE%B1%CF%86%CE%BF%CF%81%CE%AC-%CE%B1%CF%81%CE%BC%CE%BF%CE%B4%CE%B9%CF%8C%CF%84%CE%B7%CF%84%CE%B1%CF%82-%CE%B5%CE%BB%CE%AD%CE%B3%CF%87%CE%BF%CF%85/)), **στις συμβάσεις έργων**, προμηθειών και υπηρεσιών, καθώς και στις συμβάσεις αγοράς ακινήτων, που συνάπτονται από το Δημόσιο, τους οργανισμούς τοπικής αυτοδιοίκησης και τα νομικά τους πρόσωπα, τα λοιπά νομικά πρόσωπα δημοσίου δικαίου και τις δημόσιες επιχειρήσεις ή οργανισμούς, **η προϋπολογιζόμενη δαπάνη των οποίων υπερβαίνει το ποσό του ενός εκατομμυρίου επτακοσίων χιλιάδων (1.700.000) ευρώ, μη συμπεριλαμβανομένου του φόρου προστιθέμενης αξίας, διενεργείται υποχρεωτικά έλεγχος νομιμότητας, πριν από τη σύναψή τους από Κλιμάκιο του Ελεγκτικού Συνεδρίου.**